text: सबगुरु न्यूज़, नई दिल्ली | अभिनेता दिलजीत दोसांझ का कहना है कि वह अपनी आगामी फिल्म ‘रंगरूट’ को हिंदी और अंग्रेजी में डब करने की कोशिश कर रहे हैं, ताकि ज्यादा से ज्यादा दर्शक इस फिल्म को देख सकें। दिलजीत ने मुंबई से आईएएनएस को फोन पर बताया, रंगरूट’ प्रथम विश्वयुद्ध पर आधारित है। यह एक पंजाबी फिल्म है। हम इसे हिंदी और अंग्रेजी दोनों भाषाओं में डब करने की कोशिश कर रहे हैं। फिल्म के ट्रेलर को अच्छी प्रतिक्रिया मिली है। मैं पिछले तीन-चार सालों से इस तरह की फिल्म करना चाहता था, लेकिन बजट बहुत ज्यादा था। पंजाबी फिल्मों के संदर्भ में इतने बजट में फिल्में नहीं बनती हैं।